हालाँकि, इस प्रगति के बावजूद, पुरुषों की तुलना में महिलाओं में नौकरी छोड़ने की दर अधिक बनी हुई है।
समय के साथ अग्रणी कॉर्पोरेट फर्मों में महिलाओं का अनुपात काफी बढ़ गया है। हालाँकि, इस प्रगति के बावजूद, पुरुषों की तुलना में महिलाओं में नौकरी छोड़ने की दर अधिक बनी हुई है। महिलाएँ विवाह के उपरांत सामाजिक अपेक्षाओं जैसे विभिन्न कारकों के कारण संगठन छोड़ती हैं, जिसका सामना सामान्यतः पुरुषों को नहीं करना पड़ता है। इसके अतिरिक्त, कार्यस्थल पर उत्पीड़न, चाहे मौखिक हो, यौन हो या अन्यथा, भी महिलाओं को अपनी नौकरी छोड़ने में योगदान देता है। कार्यस्थल पर महिलाओं के यौन उत्पीड़न (रोकथाम, निषेध और निवारण) अधिनियम, 2013 (POSH अधिनियम) के अधीन रिपोर्ट किये गए ऐसे उत्पीड़न के मामले एक चिंताजनक प्रवृत्ति दिखाते हैं, जिसमें महामारी से संबंधित गिरावट के बाद फिर से रिपोर्ट किये गए मामलों में वृद्धि हो रही है।